Dewan Siswa

Dewan Siswa merupakan sebuah majalah berbahasa Melayu yang diterbitkan di Malaysia. Ia merupakan sebuah majalah untuk bacaan khusus untuk pelajar sekolah menengah dan mahasiswa di peringkat Institut Pengajian Tinggi (IPT). Majalah ini diterbitkan secara bulanan oleh Dewan Bahasa Dan Pustaka. Buku ini juga mempunyai 68 halaman bercetak. Majalah ini berukuran 21 cm x 28 cm. Anggota sidang pengarang pertama majalah ini terdiri daripada M. Noor Azam sebagai ketua pengarang, Haji Ahmad Ismail (Ajikik) sebagai pengarang, Jaafar Abdul Rahim, Mohammad Bahadon dan Kamariah Yusof sebagai penolong pengarang.

 Kandungan 
Dewan Siswa merupakan tempat bagi para pelajar dan remaja di Malaysia yang mahukan ilmu pengetahuan. Majalah ini bukan sahaja memaparkan sumber ilmu dan maklumat, malah juga menjadi medium bagi para remaja untuk meluahkan rasa hati dalam bentuk yang lebih kreatif. Selain itu, ia juga menjadi gelanggang bagi karyawan muda untuk mengasah kreativiti mereka lalu mencipta nama dalam bidang kesusasteraan.

 Butiran 
Berikut merupakan senarai harga yang ditetapkan dengan mengikut tempat majalah ini dipasarkan.
 Semenanjung Malaysia : RM 3.50
 Sabah/Sarawak: RM 4.00
 Singapura : S$ 3.10
 Brunei Darussalam : B$ 3.10

 laman Rasmi Dewan Siawa. 

 Rujukan 

 Pautan luar 
 Laman web Facebook Dewan Siswa
 Laman web rasmi DBP 
 Arkib Dewan Siswa.
 Dawama Dewan Siswa. 

Kategori:Majalah Kanak-Kanak dan Pelajar
Kategori:Majalah di Malaysia
Kategori:Majalah terbitan Dewan Bahasa dan Pustaka
Kategori:Majalah bahasa Melayu